Na temelju članka 47. Statuta Općine Sikirevci („Službeni vjesnik Brodsko-posavske županije“ br.11/21.,Službeni glasnik“ Općine Sikirevci br. 1/22 i 7/23.) i Odluke o sufinanciranju troškova smještaja djece s područja Općine Sikirevci u dječjim vrtićima van područja općine („Službeni glasnik“ Općine Sikirevci br. 11/24.), općinski načelnik dana 17. rujna 2024. godine, raspisuje

**JAVNI POZIV**

**za sufinanciranje smještaja djece s područja Općine Sikirevci u dječjem vrtićima**

**van područja općine Sikirevci**

1. PREDMET JAVNOG POZIVA

Raspisuje se javni poziv za sufinanciranje smještaja djece s područja Općine Sikirevci u dječjem vrtićima van područja općine Sikirevci:

* SUFINANCIRANJE TROŠKOVA SMJEŠTAJA DJECE S PODRUČJA OPĆINE SIKIREVCI U DJEČJIM VRTIĆIMA VAN PODRUČJA OPĆINE

1. PRIHVATLJIVI KORISNICI

Prihvatljivi korisnici iz točke I. ovog javnog poziva su:

-oba roditelja, odnosno skrbnik ili samohrani roditelj za djecu koja polaze vrtić izvan područja

općine Sikirevci.

– dijete mora imati prebivalište na području Općine Sikirevci,

– oba roditelja, odnosno skrbnik ili samohrani roditelj, moraju imati prijavljeno prebivalište na području Općine Sikirevci,

– sve obveze prema Općini Sikirevci, po bilo kojoj osnovi, moraju biti podmirene,

\*–u trenutku podnošenja zahtjeva za sufinanciranje, moraju biti popunjeni svi kapaciteti vrtića čiji je osnivač Općina Sikirevci, odnosno dijete se mora nalaziti na listi čekanja tog vrtića.

*\*ako se zahtjev podnosi u vrijeme početka rada dječjeg vrtića na području Općine Sikirevci.*

Općina Sikirevci će sufinancirati troškove smještaja djece u dječjim vrtićima u iznosu od 100,00 EUR mjesečno po djetetu za koje je izdana pisana suglasnost odnosno rješenje JUO, dok će ostatak do pune ekonomske cijene snositi roditelj odnosno skrbnik.

III. NAČIN PROVEDBE I OBVEZNA DOKUMENTAC IJA:

Roditelji, skrbnici, odnosno samohrani roditelj u svrhu ostvarivanja prava na sufinanciranje troškova boravka djece u dječjim vrtićima izvan područja Općine Sikirevci, obvezni su Jedinstvenom upravnom odjelu Općine Sikirevci podnijeti pisani zahtjev za ostvarenje toga prava, za svako dijete pojedinačno, uz prilaganje sljedeće dokumentacije:

* preslika osobnih iskaznica oba roditelja/skrbnika/samohranog roditelja,
* uvjerenje o prebivalištu oba roditelja ne starije od 30 dana od dana podnošenja zahtjeva za sufinanciranje,
* uvjerenje o prebivalištu djeteta ne starije od 30 dana od dana podnošenja zahtjeva za sufinanciranje,
* rodni list djeteta odnosno e-Rodni list djeteta koji se može preuzeti putem e-usluge e-Matične knjige,
* ugovor ili potvrda dječjeg vrtića o upisu djeteta u tekuću/sljedeću pedagošku godinu.

Dokumentacija iz točke III. dostavlja se u neovjerenoj preslici, uz zadržavanje prava Općine Sikirevci da u svrhu provjere istinitosti podataka od strane podnositelja zahtjeva zatraži da u primjerenom roku dostavi izvornike ili ovjerene preslike te dokumentacije i/ili se obrati izdavatelju dokumenta.

Općina Sikirevci zadržava pravo tijekom pedagoške godine zatražiti ažuriranu dokumentaciju iz točke III. ovog poziva.

1. NAČIN DOSTAVE DOKUMENTACIJE I PROVEDBA

**Zahtjev s dokumentacijom predaje se u Jedinstveni upravni odjel Općine Sikirevci tijekom rujna tekuće godine za ostvarivanje prava sufinanciranja u tekućoj godini /sljedećoj pedagoškoj godini.**

**Za zahtjev koji je predan tijekom pedagoške godine, sufinanciranje se ostvaruje od idućeg mjeseca, koji prethodi mjesecu predaje zahtjeva, a za vrijeme trajanja pedagoške godine.**

Po podnesenom zahtjevu Jedinstveni upravni odjel Općine Sikirevci provjerava postoje li nepodmirena dugovanja prema Općini Sikirevci po bilo kojoj osnovi, prema adresi prebivališta i boravišta oba roditelja, skrbnika ili samohranog roditelja navedenoj u zahtjevu, a skladu s Odlukom o izvršavanju proračuna Općine Sikirevci koja se donosi za svaku proračunsku godinu.

Za odobreni zahtjev Jedinstveni upravni odjel Općine Sikirevci podnositelju zahtjeva izdaje rješenje.

Općinski načelnik će po svakom odobrenom zahtjevu sklopiti ugovor o sufinanciranju s dječjim vrtićem izvan područja Općine Sikirevci.

1. OBVEZA KORISNIKA PRAVA

Roditelj ili skrbnik dužan je najkasnije u roku od osam dana prijaviti Jedinstvenom upravnom odjelu Općine Sikirevci svaku promjenu koja može utjecati na ostvarivanje prava na sufinanciranje.

U slučaju da roditelj ili skrbnik u roku ne prijavi promjenu okolnosti koja je utjecala na sufinanciranje, isti su dužni sami snositi troškove boravka djece u dječjim vrtićima, odnosno Općini Sikirevci nadoknaditi štetu.

Ako dijete za koje se ostvaruje sufinanciranje iz proračuna Općine Sikirevci bude ispisano prije isteka ugovora o sufinanciranju, roditelji su obvezni Jedinstvenom upravnom odjelu Općine Sikirevci dostaviti pisanu obavijest o datumu ispisa djeteta u roku od osam dana od dana ispisa djeteta.

Podnositelj zahtjeva nema pravo na potporu ukoliko je za istu namjenu primio potporu iz drugih izvora.

1. NAČIN PODNOŠENJA ZAHTJEVA

Podnositelji svoje zahtjev (na propisanom obrascu) uz prilaganje obvezne dokumentacije podnose poštom ili osobnom dostavom , svakim radnim danom na adresu:

OPĆINA SIKIREVCI , Ljudevita Gaja 4/A, 35224 Sikirevci.

1. OSTALE ODREDBE POZIVA

Sukladno Zakonu o pravu na pristup informacijama („Narodne Novine“ broj 25/13. i 85/15.), Općina Sikirevci kao tijelo javne vlasti obvezno je radi upoznavanja javnosti omogućiti pristup informacijama o svom radu pravodobnom objavom na internetskim stranicama ili u javnom glasilu. Slijedom navedenog, smatrati će se da je osoba podnošenjem Zahtjeva za sufinanciranje koji sadrži njegove osobne podatke dala privolu za njihovu obradu i korištenje za javnu objavu, a u svrhu zbog koje su zatraženi.

Sredstva za sufinanciranje dječjih vrtića izvan područja Općine Sikirevci osiguravaju se u proračunu i rebalansu proračuna Općine Sikirevci.

Općinski načelnik   
Josip Nikolić, dipl.ing.drv.,v.r.

KLASA: 402-06/24-01/1

URBROJ: 2178-26-01-24-01

Sikirevci, 17. rujna 2024.